REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

23. novembar 2018. godne

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu je na 43. sednici održanoj 23. novembra 2018. godine, na onovu člana 79. stav 3. Zakona o sudijama („Službeni glasnik RS“,br.116/2008, 58/2009 - odluka US, 104/2009, 101/2010, 8/2012 - odluka US, 121/2012, 124/2012 - odluka US, 101/2013, 111/2014 - odluka US, 117/2014, 40/2015, 63/2015 - odluka US, 106/2015, 63/2016 - odluka US i 47/2017) i člana 51. stav 5. Poslovnika Narodne skupštine (''Službeni glasnik RS, broj 20/12 - prečišćeni tekst) utvrdio Predlog odluke o prestanku funkcije predsednika Vrhovnog kasacionog suda.

Odbor je zaključio da Predlog odluke uputi Narodnoj skupštini sa predlogom da se u skladu sa članom 167. Poslovnika Narodne skupštine razmatra po hitnom postupku.

Za predstavnika predlagača na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović

P R E D L O G

Na osnovu člana 79. stav 3, u vezi člana 74. stav 3. Zakona o sudijama („Službeni glasnik RS“, br. 116/2008, 58/2009 - odluka US, 104/2009, 101/2010, 8/2012 - odluka US, 121/2012, 124/2012 - odluka US, 101/2013, 111/2014 - odluka US, 117/2014, 40/2015, 63/2015 - odluka US, 106/2015, 63/2016 - odluka US i 47/2017) i člana 15. stav 2. tačka 3) Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 2018. godine, donela je

O D L U K U

o prestanku funkcije predsednika Vrhovnog kasacionog suda

I

Dragomiru Milojeviću prestaje funkcija predsednika Vrhovnog kasacionog suda istekom mandata.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2018. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković,s.r

O b r a z l o ž e nj e

Članom 79. stav 3. Zakona o sudijama („Službeni glasnik RS“, br. 116/2008, 58/2009 - odluka US, 104/2009, 101/2010, 8/2012 - odluka US, 121/2012, 124/2012 - odluka US, 101/2013, 111/2014 - odluka US, 117/2014, 40/2015, 63/2015 - odluka US, 106/2015, 63/2016 - odluka US i 47/2017) utvrđeno je da se predsednik Vrhovnog kasacionog suda bira na period od pet godina i da ne može ponovo biti biran.

Dragomira Milojevića je Narodna skupština na Prvoj sednici Drugog redovnog zasedanja u 2013. godini, održanoj 31. oktobra 2013. godine, izabrala za sudiju Vrhovnog kasacionog suda, a na Opštoj sednici, održanoj 6. decembra 2013. godine, imenovani je izabran za predsednika Vrhovnog kasacionog suda.

Članom 74. stav 3. Zakona o sudijama utvrđeno je da odluku o prestanku funkcije predsednika Vrhovnog kasacionog suda donosi Narodna skupština. Odredbom člana 15. stav 2. tačka 3) Zakona o Narodnoj skupštini utvrđeno je da Narodna skupština, u ostvarivanju izborne funkcije, bira predsednika Vrhovnog kasacionog suda i odlučuje o prestanku njegove funkcije.

Dragomir Milojević , predsednik Vrhovnog kasacionog suda, uputio je Narodnoj skupštini Dopis broj:118-3589/18 od 22. novembra 2018. godine da mu 6. decembra 2018. godine, ističe petogodišnji mandat predsednika Vrhovnog kasacionog suda.

Imajući u vidu navedeno, Odbor za pravosuđe, državnu upravu i lokalnu samoupravu je, na 43. sednici održanoj 23. novembra 2018. godine, utvrdio Predlog odluke o prestanku funkcije Dragomira Milojevića, predsednika Vrhovnog kasacionog suda, istekom mandata.

Razlozi za hitan postupak

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine, kako bi se stvorili uslovi da se u što kraćem roku pokrene postupak izbora novog predsednika Vrhovnog kasacionog suda, čime bi se obezbedili uslovi za nesmetan rad ovog suda.